wannaphong/clean_thaiwikipedia huggingface dataset:
# มหาวิทยาลัยเทคโนโลยีในไอร์แลนด์
มหาวิทยาลัยเทคโนโลยี  เป็นประเภทเฉพาะของสถาบันอุดมศึกษาในไอร์แลนด์ ความเป็นไปได้ของการจัดตั้งมหาวิทยาลัยประเภทดังกล่าวถูกระบุไว้ในกฎหมายปี 2018 นับตั้งแต่นั้น กลุ่มของสถาบันเทคโนโลยีต่างๆ ได้ควบรวมกันเพื่อก่อตั้งเป็นมหาวิทยาลัยเทคโนโลยีจำนวน 5 แห่ง:

 มหาวิทยาลัยเทคโนโลยีดับลิน (TU Dublin) ก่อตั้งในเดือนมกราคม 2019 จากการควบรวมสถาบันเทคโนโลยี 3 แห่งในพื้นที่เคาน์ตีดับลิน การประกาศถึงการก่อตั้งมีขึ้นในเดือนกรกฎาคม 2018
 มหาวิทยาลัยเทคโนโลยีมุนสเตอร์ (MTU) ก่อตั้งในเดือนมกราคม 2021 จากการควบรวม IT Tralee และ Cork IT เข้าด้วยกัน การยื่นขอจัดตั้งมหาวิทยาลัยสำหรับภูมิภาคตะวันตกเฉียงใต้มีขึ้นในเดือนกุมภาพันธ์ 2019 แต่ไม่ประสบความสำเร็จ การขอจัดตั้งครั้งที่สองมีในปี 2020 และประสบความสำเร็จ
 มหาวิทยาลัยเทคโนโลยีแห่งแชนนอน: มิดแลนด์ มิดเวสต์ (TUS) ก่อตั้งจากการควบรวม Athlone IT และ Limerick IT เข้าด้วยกัน การก่อตั้งมหาวิทยาลัยเทคโนโลยีสำหรับภูมิภาคตะวันตก-กลางและภาคกลางซึ่งตั้งอยู่บนแม่น้ำแชนนอนถูกประกาศในเดือนตุลาคม 2019 Athlone IT เคยพิจารณาถึงความเป็นไปได้ในการก่อตั้งเป็นมหาวิทยาลัยโดยไม่ควบรวมกับสถาบันอื่น การยื่นขอจัดตั้งอย่างเป็นทางการมีขึ้นในเดือนพฤษจิกายน 2020 และได้รับอนุมัติในเดือนพฤษภาคม 2021 มหาวิทยาลัยเปิดในเดือนตุลาคม 2021 และมีวิทยาเขตกระจายในเมืองลิเมอริก แอธโลน คลอนเมล เอนนิส และเธอร์ลี
 มหาวิทยาลัยเทคโนโลยีแอตแลนติก (ATU) ก่อตั้งจากการควบรวมสถาบัน 3 แห่งได้แก่ Galway-Mayo IT IT Sligo และ Letterkenny IT โดยสองแห่งแรกตั้งอยู่ในเขต Connacht และแห่งหลังตั้งอยู่ทางตอนเหนือ Connacht-Ulster Alliance (CUA) ยื่นขอจัดตั้งอย่างเป็นทางการในเดือนพฤษภาคม 2021 ได้รับอนุมัติในเดือนตุลาคม 2021 และเปิดตัวเมื่อต้นปี 2022
 มหาวิทยาลัยเทคโนโลยีตะวันออกเฉียงใต้ (SETU) เป็นการควบรวมกันระหว่าง IT Carlow และ Waterford IT เอกสารแสดงวิสัยทัศน์ถูกเผยแพร่ในปี 2015 และบันทึกความเข้าใจถูกลงนามในปี 2017 ระหว่างการเปิดตัว TU Dublin ในเดือนกรกฎาคม 2018 นายกรัฐมนตรีไอร์แลนด์กล่าวแสดงความเสียดายที่การยื่นขอจัดต้ังมหาวิทยาลัยเทคโนโลยีในภูมิภาคตะวันออกเฉียงใต้ไม่มีความคืบหน้าเท่าที่ควรภายใต้รัฐบัญญัติมหาวิทยาลัยเทคโนโลยี 2018 พนักงานของ IT Carlow ปฏิเสธแผนจัดตั้งมหาวิทยาลัยในเดือนมิถุนายน 2019 การยื่นขอจัดตั้งอย่างเป็นทางการมีขึ้นในเดือนพฤษภาคม 2021 และจัดตั้งอย่างเป็นทางการในเดือนพฤษภาคม 2022

ในเดือนพฤษภาคม 2021 Dundalk Institute of Technology (DkIT) ประกาศแผนที่จะรวมเข้ากับมหาวิทยาลัยเทคโนโลยีที่มีอยู่แล้ว ก่อนหน้านี้ DkIT เคยพิจารณาถึงความเป็นไปได้ที่ตัวเองจะจัดตั้งเป็นมหาวิทยาลัยเทคโนโลยีโดยไม่ควบรวมกับสถาบันอื่น จนถึงเดือนพฤษภาคม 2022 DkIT มีแผนจะควบควมกับมหาวิทยาลัยเทคโนโลยีอื่น
# โด๋ หุ่ง สุง
โด๋ หุ่ง สุง (เกิดเมื่อวันที่ 8 กันยายน พ.ศ. 2536) เป็นนักฟุตบอล อาชีพชาวเวียดนามที่เล่นในตำแหน่ง กองกลาง ให้กับสโมสรฮานอย ในวี.ลีก ดิวิชัน 1 และเป็นกัปตันทีมชาติเวียดนาม

 อาชีพสโมสร 

 ฮานอย เอฟซี 
โด๋ หุ่ง สุง ร่วมงานกับ สโมสรฟุตบอลฮานอย ตั้งแต่อายุ 17 ปี หลังจากเข้าร่วมศูนย์พัฒนาของสโมสรใน ยาลัม ในปี 2558 เขาย้ายไปร่วมทีม สโมสรฟุตบอลไซ่ง่อน ในลีกวีลีก 2 ด้วย สัญญายืม ตัวหนึ่งฤดูกาล

เมื่อวันที่ 11 ธันวาคม 2566 โด๋ หุ่ง สุง ได้เซ็นสัญญาขยายเวลาออกไป ทำให้เขาอยู่กับฮานอยจนถึงปี 2569.

 อาชีพระดับนานาชาติ 
ในปี 2555 โด๋ หุ่ง สุง ถูกโค้ช ฮหว่าน วัน ฟุก (Hoàng Văn Phúc) เรียกตัวให้เข้าร่วมทีมชาติเวียดนาม 19 ปี ที่เข้าร่วมในการแข่งขัน ฟุตบอลเอเชียเยาวชนอายุไม่เกิน 19 ปี 2012.

ในปี 2557 โด๋ หุ่ง สุง ถูกเพิ่มเข้าในรายชื่อทีมชาติเวียดนาม U-23 โดยหัวหน้าผู้ฝึกสอน มิอุระ โทชิยะ เพื่อเข้าร่วมการ เอเชียนเกมส์ และรอบคัดเลือกชิงแชมป์เอเชีย 23 ปี ในปี 2565 โด๋ หุ่ง สุง กลับมาอย่างเป็นทางการและสวมปลอกแขนกัปตันทีมชาติเวียดนาม 23 ปี ที่จะแข่งขันใน ซีเกมส์ ครั้งที่ 31

 เกียรติยศ 
ไซง่อน

 วี.ลีก ดิวิชัน 2 : 2015

ฮานอย

 วี.ลีก ดิวิชัน 1 : 2016, 2018, 2019, 2022 ;  รองชนะเลิศ : 2020
 เวียดนาม เนชั่นแนล คัพ : 2019, 2020, 2022 ; รองแชมป์ : 2016
 เวียดนามซูเปอร์คัพ : 2019, 2020, 2021; รองชนะเลิศ : 2016, 2017

เวียดนาม อายุไม่เกิน 23 ปี / โอลิมปิก

 กีฬาซีเกมส์ 2019, 2021
 เอเชียนเกมส์ อันดับที่ 4 : 2018
 วีเอฟเอฟ คัพ : 2018

เวียดนาม

 ชิงแชมป์อาเซียน : 2018 ; รองแชมป์ : 2022
 วีเอฟเอฟ คัพ : 2022
 รองแชมป์ คิงส์คัพ : 2019

รายบุคคล

 บอลทองคำเวียดนาม : 2019
# ฟิลิป เหงียน
ฟิลิป เหงียน (เกิดเมื่อวันที่ 14 กันยายน พ.ศ. 2535) เป็น นักฟุตบอล อาชีพที่เล่นในตำแหน่ง ผู้รักษาประตู ให้กับสโมสร คองอันฮานอย วี.ลีก ดิวิชัน 1 เขาเกิดในเชโกสโลวาเกียและเป็นตัวแทนของ ทีมชาติเวียดนาม

 อาชีพสโมสร 

 กงอัน ฮานอย 
เมื่อวันที่ 28 มิถุนายน พ.ศ. 2566 เหงียนเซ็นสัญญากับสโมสร วี.ลีก ดิวิชัน 1 ตำรวจฮานอย ด้วยสัญญาสามปี เหงียนเปิดตัวในลีกให้กับสโมสรเมื่อวันที่ 2 กรกฎาคม พ.ศ. 2566 โดยแพ้ 0–1 ต่อ สโมสรฟุตบอลดานัง ที่ สนามฟุตบอลฮหว่าซวน ฤดูกาลแรกของเขากับทีมโปลิซจบลงด้วยความสำเร็จ โดยคว้าแชมป์วี.ลีก ดิวิชัน 1 มาได้

ในวันที่ 6 ธันวาคม พ.ศ. 2566 เหงียนได้รับการอนุมัติให้แปลงสัญชาติเป็นพลเมืองเวียดนาม

 อาชีพระดับนานาชาติ 
เมื่อวันที่ 6 ธันวาคม 2566 เหงียนประกาศบนหน้า เฟซบุ๊ก ของเขาว่าเขาได้ผ่านการแปลงสัญชาติเป็นชาวเวียดนามเรียบร้อยแล้ว ทำให้เขามีสิทธิ์เล่นให้กับ เวียดนาม ได้ 

เมื่อวันที่ 25 ธันวาคม 2566 เหงียนได้รับเลือกให้ติดทีม 34 คนชุดชั่วคราวของเวียดนามสำหรับการแข่งขัน เอเชียนคัพ 2023 และต่อมาได้ติดทีมชุดสุดท้าย เขาได้ลงเล่นให้ทีมชาติชุดใหญ่ครั้งแรกในเกมกระชับมิตรกับ ประเทศคีร์กีซสถาน ซึ่งพ่ายแพ้ไปด้วยคะแนน 1–2 เมื่อวันที่ 9 มกราคม 2567 เพื่อเตรียมพร้อมสำหรับการแข่งขัน เหงียนลงเล่นให้กับเวียดนามทั้งสามนัดในรอบชิงชนะ เลิศเอเชียนคัพ 2023

 เกียรติยศ 
สโลวัคโก

 เช็กคัพ: 2021–22

กงอัน ฮานอย

 วี.ลีก ดิวิชัน 1: 2023
เวียดนาม

 ฟุตบอลชิงแชมป์แห่งชาติอาเซียน: 2024
# กลุ่มรัฐข่า
กลุ่มรัฐข่า เป็นข้อสันนิษฐานถึงกลุ่มอำนาจในพื้นที่ลุ่มน้ำมูล, ลุ่มน้ำโขง และที่ราบสูงโบลาเวน จรดเทือกเขาอันนัมและที่สูงตอนกลางทางตะวันออก ซึ่งพบการตั้งถิ่นฐานของกลุ่มชาติพันธุ์กูย, เยอ,  และ ศูนย์กลางอำนาจขนาดใหญ่โดยรอบมักเรียกกลุ่มชาติพันธุ์เหล่านี้ว่า ข่า ต่อมาอาณาจักรจำปาศักดิ์และหัวเมืองเขมรป่าดงเข้าแทนที่กลุ่มอำนาจดั้งเดิมในพื้นที่ในช่วงปลายพุทธศตวรรษที่ 23

 เมืองเรวแกว 
กฎมนเทียรบาลของอาณาจักรอยุธยาซึ่งตั้งขึ้นในรัชสมัยสมเด็จพระบรมไตรโลกนาถระบุถึงเมืองเรวแกวในฐานะ เมืองถวายดอกไม้ทองเงิน เมืองเรวแกวถูกสันนิษฐานว่าอาจเป็นเมืองในบริเวณใกล้กับจำปาศักดิ์ และชื่อเมืองอาจตรงกับคำว่า เรอแดว ซึ่งหมายถึง

 เมืองตะบองขะมุม 

พงศาวดารเขมร ฉบับนักองค์เองระบุว่า เจ้ากวยแห่งเมืองตะบองขะมุมได้ให้ความช่วยเหลือแก่พระธรรมราชาธิราชรามาธิบดีที่ 1 ในการทำสงครามแย่งชิงราชสมบัติกับพระศรีสุริโยไทยราชา เจ้ากวยถูกสันนิษฐานว่าอาจหมายถึงกษัตริย์ชาวกูย และเมืองตะบองขะมุมอาจเป็นรัฐอิสระในช่วงพุทธศตวรรษที่ 20

 เมืองรามรักโองการ 

พงศาวดารล้านช้างระบุถึงเหตุการณ์ที่สมเด็จพระไชยเชษฐาธิราชเสด็จไปทำสงครามที่เมืองรามรักโองการ แล้วสูญหายไปในศึกนั้น เมืองรามรักโองการถูกสันนิษฐานว่าอยู่ในพื้นที่แขวงอัตตะปือ อย่างไรก็ตาม ได้มีการโต้แย้งว่า หากพิจารณาจากหลักฐานฝ่ายกัมพูชาร่วมด้วยแล้ว เมืองรามรักโองการอาจหมายถึงเมืองพระนคร

 นครกาลจำบากนาคบุรีศรี 

ตำนานเมืองนครจำปาศักดิ์ได้ให้เงื่อนงำถึงการตั้งถิ่นฐานของชาวจามในพุทธศตวรรษที่ 22 โดยระบุว่า กษัตริย์ขอมได้นำไพร่พลชาวจามและชาวลาวปนกูยสร้างเมืองขึ้นริมฝั่งขวาแม่น้ำโขง ก่อนที่วงศ์ผู้ปกครองจะถูกแทนที่ด้วยตระกูลเจ้าเมืองจากชาวพื้นเมือง จนกระทั่งอาณาจักรล้านช้างเกิดความแตกแยกภายในในช่วงพุทธศตวรรษที่ 23 เจ้าหน่อกษัตริย์ เจ้าชายจากเวียงจันทน์ทรงได้รับอำนาจปกครองเหนือนครกาลจำบากนาคบุรีศรีและสถาปนาเป็นอาณาจักรจำปาศักดิ์

 รายพระนามและรายนามผู้ปกครองในตำนานเมืองนครจำปาศักดิ์ 
ลำดับรายพระนาม/รายนามเริ่มต้น (พ.ศ.)สิ้นสุด (พ.ศ.)หมายเหตุ1ไม่ปรากฏพระนามไม่ปรากฏไม่ปรากฏกษัตริย์ขอมผู้สร้างเมือง2เจ้าสุทัศราชาไม่ปรากฏ2168/2169พระโอรสของกษัตริย์พระองค์ก่อน colspan= 5 3ไม่ปรากฏนาม2181/2182ไม่ปรากฏราษฎรยกให้เป็นเจ้าเมือง4นางเภาไม่ปรากฏไม่ปรากฏธิดาของเจ้าเมืองคนก่อน5นางแพงไม่ปรากฏ2251ธิดาของนางแพงและเจ้าปางคำ6เจ้าราชครูหลวงโพนสะเม็ก22512256อดีตพระครูเมืองเวียงจันทน์
# เสียงนาสิก ริมฝีปาก-ฟัน
เสียงนาสิก ริมฝีปาก-ฟัน (voiced labiodental nasal) เป็นเสียงพยัญชนะประเภทหนึ่ง เกิดจากการปิดด้วยริมฝีปากล่างและฟันบน แล้วให้อากาศที่หายใจออกผ่านเข้าไปในจมูก ในสัทอักษรสากลเขียนแทนด้วย []

เสียงนี้พบได้ในหลายภาษาแต่มักจะเป็นแค่หน่วยเสียงย่อยของเสียงอื่นซึ่งมักปรากฏก่อนเสียงพยัญชนะฐานริมฝีปาก-ฟันอื่น เช่น [] และ [] ตัวอย่างเช่น ในภาษาสเปน คำว่า influir อ่านว่า  เป็นต้น

ภาษาเดียวที่พบว่ามีเสียงนี้เป็นหน่วยเสียงหนึ่งคือภาษาคูคูยาที่ใช้ในสาธารณรัฐคองโก

นอกจากนี้แล้วในภาษาจีนยุคกลางก็มีเสียงนี้ด้วย
# หย่งอาน (แก้ความกำกวม)
หย่งอาน  เป็นนครระดับอำเภอในมณฑลฝูเจี้ยน ประเทศจีน

หย่งอานอาจหมายถึง:

 สถานที่ 
เขตหย่งอาน ในนครเกาสฺยง ประเทศไต้หวัน
วัดหย่งอาน วัดในกรุงปักกิ่งและในประเทศไต้หวัน
สถานีรถไฟใต้ดินตลาดหย่งอาน สถานีรถไฟใต้ดินในกรุงไทเป ประเทศไต้หวัน

 ศักราชในประวัติศาสตร์
หย่งอาน (ง่อก๊ก) (ค.ศ. 258–264) ชื่อศักราชที่ใช้โดยซุนฮิว จักรพรรดิแห่งง่อก๊ก
หย่งอาน (ค.ศ. 304) ชื่อศักราชที่ใช้โดยจักรพรรดิจิ้นฮุ่ย
หย่งอาน (ค.ศ. 401–412) ชื่อศักราชที่ใช้โดยจฺวี่ฉฺวี เหมิงซฺวิ่น อ๋องแห่งราชวงศ์เหลียงเหนือ
หย่งอาน (ค.ศ. 528–530) ชื่อศักราชที่ใช้โดยจักรพรรดิเว่ย์เซี่ยวจฺวาง
หย่งอาน (ค.ศ. 1098–1100) ชื่อศักราชที่ใช้โดยจักรพรรดิเซี่ยฉงจง
# จังหวัดสุพรรณบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526
การเลือกตั้งสมาชิกสภาผู้แทนราษฎรจังหวัดสุพรรณบุรี พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2522 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)รายงานวิจัยการเลือกตั้งสมาชิกสภาผู้แทนราษฎร พ.ศ. 2526. กรมการปกครอง กระทรวงมหาดไทย. 2526

 ภาพรวม 

 ผลการเลือกตั้งแบบแบ่งเขต 
เขต 1 • เขต 2 
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบไปด้วยอำเภอเมืองสุพรรณบุรี, อำเภอบางปลาม้า, อำเภอสองพี่น้อง และอำเภออู่ทอง

 เขตเลือกตั้งที่ 2 
เขตการเลือกตั้งที่ 2 ประกอบไปด้วยอำเภอดอนเจดีย์, อำเภอศรีประจันต์, อำเภอสามชุก, อำเภอเดิมบางนางบวช และอำเภอด่านช้าง

ดูเพิ่ม
 จังหวัดสุพรรณบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522
 จังหวัดสุพรรณบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529
# จังหวัดสุพรรณบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529
การเลือกตั้งสมาชิกสภาผู้แทนราษฎรจังหวัดสุพรรณบุรี พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2526 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)รายงานวิจัยการเลือกตั้งสมาชิกสภาผู้แทนราษฎร พ.ศ. 2529. กรมการปกครอง กระทรวงมหาดไทย. 2530

 ภาพรวม 

 ผลการเลือกตั้งแบบแบ่งเขต 
เขต 1 • เขต 2 
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบไปด้วยอำเภอเมืองสุพรรณบุรี, อำเภอบางปลาม้า, อำเภอสองพี่น้อง และอำเภออู่ทอง

 เขตเลือกตั้งที่ 2 
เขตการเลือกตั้งที่ 2 ประกอบไปด้วยอำเภอดอนเจดีย์, อำเภอศรีประจันต์, อำเภอสามชุก, อำเภอเดิมบางนางบวช, อำเภอด่านช้าง และกิ่งอำเภอหนองหญ้าไซ

ดูเพิ่ม
 จังหวัดสุพรรณบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526
 จังหวัดสุพรรณบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531
# หย่งอาน
หย่งอาน  เป็นนครระดับอำเภอในมณฑลฝูเจี้ยนทางตอนกลางด้านตะวันตก  ในประเทศจีน ตั้งอยู่ริมแม่น้ำชาที่เป็นลำน้ำสาขาของแม่น้ำหมิ่น accessed August 14, 2005 หย่งอานเดิมมีสถานะเป็นอำเภอ ภายหลังขึ้นเป็นนครระดับอำเภอในวันที่ 12 กันยายน ค.ศ. 1984
# เตอร์กิชแอโรสเปซอินดัสทรีส์
เตอร์กิชแอโรสเปซอินดัสทรีส์ ((TUSAŞ) หรือ) ย่อเป็น TAI หรือ TUSAŞ เป็นบริษัทของรัฐ ในอุตสาหกรรมการผลิตอาวุธยุทโธปกรณ์ของประเทศตุรกี

เมื่อวันที่ 15 สิงหาคม 1925 บริษัท Turkish Aircraft and Engine Limited Company  ก่อตั้งโรงงานแรกขึ้นในกายเซรี ประเทศตุรกี และเปลี่ยนชื่อมาเป็นชื่อปัจจุบันในปี 1973 และต่อมาผนวกเข้าเป็นส่วนหนึ่งของกระทรวงอุตสาหกรรมและเทคโนโลยี โดยมีเป้าหมายเพื่อลดการพึ่งพาต่างชาติในบริบทของอุตสาหกรรมอาวุธ ในปี 2024 สำนักงานใหญ่ของบริษัทในอังการาถูกโจมตี เป็นผลให้มีผู้เสียชีวิต 5 ราย บาดเจ็บ 22 คน
# กระทรวงกิจการพลเรือน
กระทรวงกิจการพลเรือน  เป็นหน่วยงานบริหารระดับคณะรัฐมนตรีของคณะมนตรีรัฐกิจสาธารณรัฐประชาชนจีน มีหน้าที่รับผิดชอบกิจการสังคมและการปกครอง จัดอยู่ในลำดับที่ 10 ของหน่วยงานในคณะมนตรีรัฐกิจ ก่อตั้งขึ้นในรูปแบบปัจจุบันเมื่อเดือนพฤษภาคม ค.ศ. 1978 รัฐมนตรีว่าการคนปัจจุบันคือลู่ จื้อยฺเหวียน

หน้าที่หลักของกระทรวงคือ "กำหนดแผนและนโยบายการพัฒนากิจการพลเรือน จัดการการลงทะเบียนและติดตามตรวจสอบกลุ่มสังคม กองทุน และหน่วยงานเอกชนที่ไม่ใช่วิสาหกิจ จัดทำแผนนโยบายรับมือภัยพิบัติ จัดระเบียบและประสานงานการบรรเทาทุกข์ จัดทำแผน นโยบาย และมาตรฐานความช่วยเหลือทางสังคม ช่วยเหลือด้านเงินอุดหนุนแก่ประชาชนในเขตเมืองและชนบท การแพทย์และความช่วยเหลือชั่วคราว กำหนดแผน นโยบาย และมาตรฐานการพัฒนาสวัสดิการสังคม และพัฒนานโยบายที่เกี่ยวข้องกับการสมรส การฝังศพ และงานศพ"

 ประวัติศาสตร์ 

 หน่วยงาน 

 สำนักงานทั่วไป (กรมความร่วมมือระหว่างประเทศ)
 กรมนโยบายและระเบียบ
 กองวางแผนและการเงิน
 สำนักบริหารองค์กรทางสังคม
 สำนักกฎหมายกำกับดูแลองค์กรทางสังคม
 กรมสวัสดิการสังคม
 กองเขตแดนและนามสถานที่
 กรมกิจการสังคม
 กรมกิจการผู้สูงอายุ
 กรมบริการดูแลผู้สูงอายุ
 กองสวัสดิการเด็ก
 กรมส่งเสริมการกุศล
 คณะกรรมาธิการพรรคประจำสถาบัน (กรมบุคลากร)
 สำนักข้ารัฐการบำนาญ
# กระทรวงวัฒนธรรมและการท่องเที่ยว (ประเทศจีน)
กระทรวงวัฒนธรรมและการท่องเที่ยวสาธารณรัฐประชาชนจีน  เป็นหน่วยงานหนึ่งในคณะมนตรีรัฐกิจสาธารณรัฐประชาชนจีน มีหน้าที่รับผิดชอบด้านวัฒนธรรมและการท่องเที่ยว

กระทรวงนี้ก่อตั้งขึ้นเมื่อ 19 มีนาคม ค.ศ. 2018 โดยมีพื้นฐานมาจากกระทรวงวัฒนธรรมและสำนักงานการท่องเที่ยวแห่งชาติจีน

 ประวัติ 
เมื่อวันที่ 17 มีนาคม ค.ศ. 2018 สมัยประชุมที่ 1 ของสภาประชาชนแห่งชาติชุดที่ 13 ได้มีมติให้รวมเอาหน้าที่ของกระทรวงวัฒนธรรมและสำนักงานการท่องเที่ยวแห่งชาติจีนเข้าไว้ด้วยกันเป็นกระทรวงเดียว ลั่ว ชู่กัง ได้รับเลือกให้ดำรงตำแหน่งรัฐมนตรีว่าการกระทรวงวัฒนธรรมและการท่องเที่ยวคนแรก

 อำนาจหน้าที่ 
ในเดือนกันยายน ค.ศ. 2020 สำนักข่าวจีนรายงานว่า กระทรวงวัฒนธรรมและการท่องเที่ยวได้ประกาศว่าจะมุ่งเน้นการเข้มงวดตรวจสอบเนื้อหาและกำกับดูแลในสถานที่ของรายการทอล์กโชว์ ครอสทอล์ก ละครบุกเบิก ละครทดลอง และรายการภาษาอื่น ๆ

 หน่วยงานในสังกัด 
กระทรวงวัฒนธรรมและการท่องเที่ยวมีหน่วยงานในสังกัดดังต่อไปนี้

 หน่วยงานภายใน 

 สำนักงานรัฐมนตรี
 กรมนโยบายและกฎระเบียบ
 กรมบุคคล
 กรมการคลัง
 กรมศิลปากร
 กรมบริการมหาชน
 กรมวิทยาศาสตร์ เทคโนโลยี และการศึกษา (สำนักงานกลุ่มผู้นำการวางแผนศิลปะและวิทยาศาสตร์แห่งชาติ)
 กรมมรดกภูมิปัญญาทางวัฒนธรรม
 กรมพัฒนาอุตสาหกรรม
 กรมพัฒนาทรัพยากร
 กรมการตลาด
 สำนักงานตรวจสอบกฎหมายการตลาดวัฒนธรรม
 สำนักงานแลกเปลี่ยนความร่วมมือระหว่างประเทศ (สำนักงานฮ่องกง มาเก๊า ไต้หวัน)
 คณะกรรมาธิการพรรคประจำองค์กร
 สำนักงานผู้เกษียณอายุ

 สำนักงานตัวแทนแห่งชาติ 

 สำนักงานบริหารมรดกทางวัฒนธรรมแห่งชาติ (ระดับรัฐมนตรีช่วยว่าการกระทรวง)

 สถาบันมหาชนในสังกัด 

 สำนักงานตัวแทนบริการ กระทรวงวัฒนธรรมและการท่องเที่ยว (ศูนย์ตัวแทนบริการ)
 ศูนย์สารสนเทศ
 สถาบันศิลปะแห่งชาติจีน
 หอสมุดแห่งชาติ
 พิพิธภัณฑ์พระราชวัง
 พิพิธภัณฑสถานแห่งชาติจีน
 วิทยาลัยการจัดการวัฒนธรรมและการท่องเที่ยวกลาง
 กลุ่มบริษัทสื่อวัฒนธรรมจีน
 โรงอุปรากรปักกิ่งแห่งชาติ
 โรงละครแห่งชาติจีน
 โรงอุปรากรและเต้นรำจีน
 กลุ่มบริษัทศิลปะการแสดงตะวันออกจีน
 วงดุริยางค์ซิมโฟนีแห่งชาติจีน
 โรงละครศิลปะเด็กจีน
 โรงอุปรากรแห่งชาติจีน
 คณะบัลเลต์แห่งชาติจีน
 วงดุริยางค์พื้นบ้านแห่งชาติจีน
 คณะศิลปะเหมืองถ่านหินแห่งประเทศจีน
 พิพิธภัณฑ์ศิลปะแห่งชาติจีน
 พิพิธภัณฑ์ศิลปะ สถาบันวิจัยจิตรกรรมจีนดั้งเดิม
 กลุ่มบริษัทวัฒนธรรมดิจิทัลจีน
 กลุ่มบริษัทแอนิเมชันจีน
 พิพิธภัณฑ์ตำหนักเจ้าชายกง
 ศูนย์ส่งเสริมผู้มีความสามารถพิเศษ
 ศูนย์บริการผู้เกษียณอายุ
 ศูนย์พัฒนาศิลปะ
 ศูนย์รวบรวมและวิจัยประวัติศาสตร์ราชวงศ์ชิง
 ศูนย์แลกเปลี่ยนวัฒนธรรมจีนและต่างประเทศ
 ศูนย์พัฒนาวรรณกรรมและศิลปะพื้นบ้านแห่งชาติ
 สถาบันศิลปะ วิทยาศาสตร์ และเทคโนโลยีจีน
 ศูนย์พัฒนาวัฒนธรรมมหาชนแห่งชาติ
 ศูนย์บริหารมูลนิธิส่งเสริมศิลปะแห่งชาติ
 ศูนย์ก่อสร้างและบริหารจัดการสิ่งอำนวยความสะดวกทางวัฒนธรรมโพ้นทะเล
 บริษัทข่าวท่องเที่ยวจีน
 บริษัทโรงพิมพ์ท่องเที่ยวจีน
 วิทยาลัยการท่องเที่ยวจีน (ศูนย์สารสนเทศ กระทรวงวัฒนธรรมและการท่องเที่ยว)
 สถาบันกำกับดูแลและบริหารจัดการคุณภาพการท่องเที่ยว
 หออนุสรณ์เม่ย์ หลานฟาง

 รายนามรัฐมนตรีว่าการ 
 ลำดับ  รายนาม  เริ่มวาระ  สิ้นสุดวาระ  อ้างอิง 1  ลั่ว ชู่กัง 19 มีนาคม ค.ศ. 2018  11 สิงหาคม ค.ศ. 2020   2  หู เหอผิง 11 สิงหาคม ค.ศ. 2020  29 ธันวาคม ค.ศ. 2023  3  ซุน เย่หลี่ 29 ธันวาคม ค.ศ. 2023  อยู่ในวาระ
# ทากุมะ นางัตสึกะ
ทากุมะ นางัตสึกะ (, เกิด 4 ตุลาคม 1991) เป็นนักพากย์และนักร้องชายชาวญี่ปุ่น เกิดที่จังหวัดคานางาวะ ส่วนสูง 170 ซม. สังกัดไอแอมเอนเทอร์ไพรส์
# Estola albosparsa
Estola albosparsa  เป็นชนิดของด้วงในวงศ์ Cerambycidae ที่ได้รับการบรรยายโดย Thomson ใน ค.ศ. 1858 ถือเป็นแมลงที่เป็นที่รู้จักจากบราซิลBioLib.cz - Estola albosparsa.  Retrieved on 8 September 2014.
# โคอิจิ มากิชิมะ
โคอิจิ มากิชิมะ (, 1 มกราคม 1957 –) เป็นนักแสดงและนักพากย์ ชาวญี่ปุ่น เกิดที่โตเกียว สังกัดคณะละครไฮยูซะ
# แอโรดิลี
แอโรดิลี  เป็นสายการบินเสมือนซึ่งดำเนินการในฐานะสายการบินประจำชาติติมอร์-เลสเต สายการบินมีสำนักงานใหญ่ในดิลีและให้บริการเที่ยวบินสู่จุดหมายปลายทางในภูมิภาคห้าแห่งด้วยเครื่องบินแอร์บัส เอ320 จากฐานการบินหลักที่ท่าอากาศยานนานาชาติประธานาธิบดีนีกูเลา ลูบาตู

 กิจการองค์กร 
สายการบินเป็นจดทะเบียนในชื่อบริษัท แอโรดิลีทรานปอร์ตเซอร์วิส จำกัด (มหาชน) โดยมีลอเรนโซ เดอ โอลิเวราเป็นกรรมการบริหาร

 จุดหมายปลายทาง 
ณ เดือนมกราคม ค.ศ. 2025 แอโรดิลีให้บริการเที่ยวบินสู่จุดหมายปลายทางดังต่อไปนี้:
 ประเทศ เมือง ท่าอากาศยาน หมายเหตุ อ้างอิงอินโดนีเซียเด็นปาซาร์ท่าอากาศยานนานาชาติงูระฮ์ ไร สิงคโปร์สิงคโปร์ท่าอากาศยานชางงีสิงคโปร์ ติมอร์-เลสเตเบาเกาท่าอากาศยานเบาเกา ดิลีท่าอากาศยานนานาชาติประธานาธิบดีนีกูเลา ลูบาตูซูไอท่าอากาศยานซูไอ โอเอกุซเซท่าอากาศยานโอเอกุซเซ 

 ฝูงบิน 
thumb|แอร์บัส เอ320 ลำแรกและลำเดียวของแอโรดิลี
 ฝูงบินปัจจุบัน 
ณ เดือนมกราคม ค.ศ. 2025 แอโรดิลีมีเครื่องบินประจำการในฝูงบินดังนี้:

+ ฝูงบินของแอโรดิลีเครื่องบินประจำการคำสั่งซื้อผู้โดยสารหมายเหตุCYรวมแอร์บัส เอ319-1001—8114122แอร์บัส เอ320-2001——165165รวม2—
แอโรดิลีมีอายุฝูงบินเฉลี่ยอย่างน้อย 17.4 ปี

นอกจากนี้แอโรดิลียังให้บริการเซสนา 172 เซสนา 206 และเซสนา 208 คาราวาน ในเที่ยวบินภายในประเทศ อีกทั้งยังได้เช่าอากาศยานจากสายการบินอื่นๆ เช่น อินโดนีเซียแอร์เอเชียและซรีวีจายาแอร์ มาดำเนินการแทนตามรูปแบบสายการบินเสมือน

 อุบัติเหตุและอุบัติการณ์สำคัญ 
 20 กุมภาพันธ์ ค.ศ. 2019 เซสนา 172 ของแอโรดิลีตกขณะในเทศบาลลิกิซาขณะทำการบินเที่ยวบินภายในประเทศ ในอุบัติเหตุครั้งนี้ไม่มีผู้เสียชีวิต แต่เครื่องบินได้รับความเสียจนตัวเครื่องไม่สามารถกลับมาให้บริการหรือซ่อมแซมได้
# ตำบลหนองราชวัตร
หนองราชวัตร เป็นตำบลในอำเภอหนองหญ้าไซ จังหวัดสุพรรณบุรี เป็นที่ตั้งของแหล่งโบราณคดีหนองราชวัตร สืบค้นเมื่อวันที่ 27 ตุลาคม พ.ศ. 2567 ค้นพบในปี พ.ศ. 2546 ถือเป็นแหล่งโบราณคดียุคหินใหม่ที่เก่าแก่และสำคัญที่สุดแห่งหนึ่งของประเทศไทย ซึ่งพบหลักฐานหลุมฝังมนุษย์ยุคหินใหม่ (กำหนดอายุราว 3,500–4,000 ปีมาเเล้ว) จำนวนมากถึง 250 หลุม 

 ที่ตั้งและอาณาเขต 
ตำบลหนองราชวัตร มีอาณาเขตติดต่อกับเขตการปกครองข้างเคียงดังต่อไปนี้ วันที่ 24 มิถุนายน พ.ศ. 2542

 ทิศเหนือ ติดต่อกับตำบลหนองหญ้าไซ
 ทิศตะวันออก ติดต่อกับตำบลหนองผักนาก และตำบลบ้านสระ (อำเภอสามชุก)
 ทิศใต้ ติดต่อกับตำบลหนองสาหร่าย และตำบลทะเลบก (อำเภอดอนเจดีย์)
 ทิศตะวันตก ติดต่อกับตำบลทัพหลวง

 ประวัติ 
หนองราชวัตร เดิมเป็นพื้นที่หมู่ 6 ของตำบลหนองหญ้าไซ อำเภอสามชุก ปี พ.ศ. 2519 ด้านใต้ของตำบลหนองหญ้าไซมีพื้นที่กว้างขวาง และมีพื้นที่กว่า 5 หมู่บ้าน ดังนั้นนายสอน สุทธิสาร ผู้ว่าราชการจังหวัดสุพรรณบุรี จึงได้ประกาศแยกหมู่บ้าน คือ หมู่ 3 บ้านหนองทราย, หมู่ 6 บ้านหนองราชวัตร, หมู่ 10 บ้านหนองคาง, หมู่ 12 บ้านมาบพะยอม และหมู่ 13 บ้านหนองเต่าทอง ออกมาตั้งเป็นตำบลหนองราชวัตร วันที่ 14 กันยายน พ.ศ. 2519 โดยอนุมัติจากนายคนึง ฦาไชย รองปลัดกระทรวงมหาดไทย

ปี พ.ศ. 2526 นายจรินทร์ กาญจโนมัย ผู้ว่าราชการจังหวัดสุพรรณบุรี ประกาศแยกพื้นที่ทิศตะวันตกของอำเภอสามชุก 4 ตำบล ได้แก่ ตำบลหนองหญ้าไซ ตำบลหนองราชวัตร ตำบลหนองโพธิ์ และตำบลแจงงาม เป็น กิ่งอำเภอหนองหญ้าไซ วันที่ 7 มิถุนายน พ.ศ. 2526 และยกฐานะเป็นอำเภอในปี พ.ศ. 2533 วันที่ 21 พฤษภาคม พ.ศ. 2533 ตำบลหนองราชวัตรจึงมีฐานะเป็นตำบลของอำเภอหนองหญ้าไซจนถึงปัจจุบัน

ปี พ.ศ. 2550 นายสมศักย์ ภูรีศรีศักดิ์ ผู้ว่าราชการจังหวัดสุพรรณบุรี ได้แบ่งพื้นที่หมู่ 5 บ้านมาบพะยอม แยกตั้งเป็นหมู่บ้านใหม่ เป็น หมู่ 8 บ้านหนองเสือทับหมี วันที่ 11 เมษายน พ.ศ. 2550

 การปกครองส่วนภูมิภาค 

 การปกครองส่วนภูมิภาค 
ตำบลหนองราชวัตรแบ่งพื้นที่การปกครองออกเป็น 8 หมู่บ้าน ได้แก่
 หมู่ที่ 1 บ้านหนองเต่าทอง
 หมู่ที่ 2 บ้านหนองคาง
 หมู่ที่ 3 บ้านหนองทราย
 หมู่ที่ 4 บ้านหนองราชวัตร
 หมู่ที่ 5 บ้านมาบพะยอม
 หมู่ที่ 6 บ้านทับมะเขือ
 หมู่ที่ 7 บ้านหนองกระทุ่ม
 หมู่ที่ 8 บ้านหนองเสือทับหมี

 การปกครองส่วนท้องถิ่น 
ตำบลหนองราชวัตรเดิมมีฐานะเป็นสภาตำบลหนองราชวัตรหลังจากจัดตั้งตำบลขึ้น ต่อมาปี พ.ศ. 2538 สภาตำบลหนองราชวัตรมี 7 หมู่บ้าน พื้นที่ 69.00 ตารางกิโลเมตร ประชากร 4,482 คน และ 1,169 ครัวเรือนประชากรรายตำบลในประเทศไทย ณ วันที่ 31 ธันวาคม พ.ศ. 2538 (เขตตำบลหนองราชวัตร อำเภอหนองหญ้าไซ จังหวัดสุพรรณบุรี) สืบค้นเมื่อวันที่ 15 มีนาคม พ.ศ. 2567 ปี พ.ศ. 2539 กระทรวงมหาดไทยจึงพิจารณาให้สภาตำบลหนองราชวัตรอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลหนองราชวัตร วันที่ 30 มกราคม พ.ศ. 2539
# เพลงลำคำเขื่อนแก้ว
เพลงลำคำเขื่อนแก้ว เป็นละครโทรทัศน์ไทย แนวคอมเมดี้-มิวสิเคิล กำกับโดย เพ็ชรทาย วงษ์คำเหลา นำแสดงโดย หม่ำ จ๊กมก ศิวัฒน์ โชติชัยชรินทร์ และ ศรศิลป์ มณีวรรณ์ ร่วมด้วย สลา คุณวุฒิ สุนารี ราชสีมา ไรอัล กาจบัณฑิต ซัน วงศธร ฟอร์ม ชลพิพรรธน์ หมิว เขมจิรา และอีกมากมาย ออกอากาศช่องเวิร์คพอยท์ ออกอากาศครั้งแรก วันที่ 20 ตุลาคม พ.ศ. 2567 แทน ชะนีปีชง (รีรัน)

 งานสร้าง 
เพลงลำคำเขื่อนแก้ว เป็นละครเรื่องแรกที่ หม่ำ จ๊กมก ได้ควบทั้ง ผู้จัดละคร ผู้กำกับการแสดง และนักแสดงภายในเรื่อง และได้ทำการเวิร์คช็อปนักแสดง และถ่ายทำกลางปี 2566 และ ปิดกล้องปลายเดือนมกราคม 2567 ที่ผ่านมา และในวันที่ 21 สิงหาคม 2567 ได้ทำการบวงสรวงพร้อมกับละครอีก 3 เรื่อง ที่เวิร์คพอยท์สตูดิโอ

 นักแสดง 
+นักแสดงนำ บทบาทเพ็ชรทาย วงษ์คำเหลาดำ ชูชัยศิวัฒน์ โชติชัยชรินทร์วันพุธศรศิลป์ มณีวรรณ์ สีเขียวสลา คุณวุฒิจรัญสุนารี ราชสีมาสายพิณกาจบัณฑิต จำปาศิลป์วันเสาร์วงศธร สมศรีอาทิตย์ชลพิพรรธน์ ชูแสงวันจันทร์เขมจิรา วงศ์ทองสีแดงพีรยา หงส์เงินสีเหลืองนักแสดงสมทบบทบาทโน้ต เชิญยิ้มเลิศปรัชญา ธรรมโชติ ชยพรอชิตพล แต้สุวรรณชยนนท์เท่ง เถิดเทิงเฮียปอโหน่ง ชะชะช่าอาโด่งพลอยสวย สกุลเทวาสถิตย์บัวยุทธการณ์ ปานเจริญเจ๊โจโจ้
# อัศจรรย์คุณครูเทวดา
อัศจรรย์คุณครูเทวดา  เป็นละครโทรทัศน์ไทยปี 2558 นำแสดงโดยเกียรติศักดิ์ อุดมนาค, วิชยุตม์ ลิ่มรัตนะมงคล, ภูมิภัทร ไพบูลย์, ชวินโรจน์ ลิขิตเจริญสกุล และเอกบุรุษ โสภณ

ผลิตโดยจีเอ็มเอ็มทีวี ร่วมกับซีสตูดิโอ ละครซีรีส์เรื่องนี้เป็นหนึ่งในสองละครซีรีส์ทางโทรทัศน์ที่ประกาศโดยจีเอ็มเอ็มทีวี เมื่อวันที่ 25 สิงหาคม พ.ศ. 2558 ร่วมกับ รูมอะโลน 2 ออกอากาศตอนแรกทางช่องวัน 31 เมื่อวันที่ 3 ตุลาคม พ.ศ. 2558 ทุกวันเสาร์ เวลา 10.00 น. (เวลามาตรฐานไทย) ละครซีรีส์เรื่องนี้จบลงในวันที่ 12 มีนาคม พ.ศ. 2559
# รูมอะโลน
รูมอะโลน เป็นละครโทรทัศน์ไทยปี 2557 กำกับโดยณัฐพงษ์ มงคลสวัสดิ์ และผลิตโดยจีเอ็มเอ็มทีวี ออกอากาศตอนแรกทางช่องวัน และช่องแบง แชนแนล เมื่อวันที่ 25 ตุลาคม พ.ศ. 2557 ออกอากาศทุกวันเสาร์ เวลา 13:00 น. (เวลามาตรฐานไทย) และวันอาทิตย์ เวลา 20:00 น. (เวลามาตรฐานไทย) ตามลำดับ ละครซีรีส์เรื่องนี้จบลงเมื่อวันที่ 27 ธันวาคม 2557

 นักแสดง 

 จิรกิตติ์ ถาวรวงศ์ รับบท วิว
 ชัชชวิศ เตชะรักษ์พงศ์ รับบท เติร์ก
 อัญชสา มงคลสมัย รับบท แจกัน
 วรนิษฐ์ ถาวรวงศ์ รับบท สโนว์
 ณัฐวัฒน์ ชัยณรงค์โสภณ รับบท แคมป์
 จุมพล อดุลกิตติพร รับบท ปืน
 ปริยวิศว์ สุวิทยาวัฒน์ รับบท เม่น
 ภูริกูลกฤษฎ์ ชูศักดิ์สกุลวิบูล รับบท แก๊งค์
 อชิรวิชย์ สาลิวรรธนะ รับบท เอิง
 มริภา ศิริพูล รับบท ใจแตบ 
 จิรกิตติ์ คูอาริยะกุล รับบท ตุลย์
 ภัคจิรา กรรรัตนสูตร รับบท มิน
 ตะวัน วิหครัตน์ รับบท วอร์ม
 ฐิติภูมิ เตชะอภัยคุณ รับบท เรย์
 เศรษฐพงศ์ เพียงพอ รับบท เต็นท์
# มหาวิทยาลัยสันตะปาปาเซนต์แพทริก เมย์นูธ
มหาวิทยาลัยสันตะปาปาเซนต์แพทริก เมย์นูธ  เป็นมหาวิทยาลัยคาทอลิกแห่งสันตะปาปาในเมืองเมย์นูธ ใกล้กรุงดับลิน ประเทศไอร์แลนด์ วิทยาลัยแห่งนี้มักเป็นที่รู้จักในชื่อ วิทยาลัยเมย์นูธ วิทยาลัยแห่งนี้มีความเกี่ยวข้องกับมหาวิทยาลัยเมย์นูธที่เป็นมหาวิทยาลัยของรัฐ โดยใช้วิทยาเขตที่มีประวัติศาสตร์ร่วมกัน รวมทั้งใช้สิ่งอำนวยความสะดวกร่วมกันบางส่วน

right|thumb| โบสถ์วิทยาลัยเซนต์แพทริก เมย์นูธ ปี 2023

 แหล่งข้อมูลอื่น 

 พาเดินเสมือนจริง 360 องศาบน Google Maps
 มหาวิทยาลัยสันตะปาปาเซนต์แพทริก – เว็บไซต์อย่างเป็นทางการ
# ราชวิทยาลัยศัลยแพทย์ในไอร์แลนด์
ราชวิทยาลัยศัลยแพทย์ในไอร์แลนด์ (- RCSI) เป็นสถาบันการศึกษาและสถาบันวิชาชีพทางการแพทย์ที่ไม่แสวงกำไร เรียกอีกชื่อว่า มหาวิทยาลัยแพทยศาสตร์และวิทยาศาสตร์สุขภาพอาร์ซีเอสไอ  ก่อตั้งขึ้นในปี 1784 ให้เป็นหน่วยงานระดับชาติสำหรับสาขาศัลยกรรมทางการแพทย์ในไอร์แลนด์ โดยมีบทบาทดูแลการฝึกอบรม และตั้งแต่ปี 2021 เป็นต้นมา ได้จัดการศึกษาด้านการแพทย์ในหลายประเทศ

วิทยาเขตหลักของ RCSI ตั้งอยู่หน้าสวนสาธารณะ St. Stephen's Green และบนถนนยอร์ก ใจกลางกรุงดับลิน โดยมีคณะแพทยศาสตร์ เภสัชศาสตร์ และวิทยาศาสตร์ชีวโมเลกุล กายภาพบำบัด สุขภาพประชากร ทันตกรรม และการพยาบาลและการผดุงครรภ์ ให้การศึกษาในระดับอุดมศึกษาและหลังอุดมศึกษาในสาขาสุขภาพหลายสาขา

RCSI อยู่อันดับที่ 5 ของโลกสำหรับ SDG3 Good Health and Well-being ใน THE Impact Rankings 2024 การจัดอันดับดังกล่าวยกย่องมหาวิทยาลัยต่างๆ ทั่วโลกในด้านผลกระทบทางสังคมและเศรษฐกิจโดยอิงตาม เป้าหมายการพัฒนาที่ยั่งยืน 17 ประการ (SDGs) ของสหประชาชาติ
right|thumb| ศูนย์วิจัยและโรค RCSI ในโรงพยาบาล Beaumont